Gør fjerdebølgerne oprør imod ’victim blaming’, ’slutshaming’, ’bodyshaming’, når de klæder sig ud som prostituerede? Og gør de, der protesterer imod at kalde dette for feminisme, sig netop skyldige i ’victim blaming’, ’slutshaming’ og ’bodyshaming’?

Er man en racistisk, ’white feminist’, der har glemt at ’tjekke sit hvide privilegium’, hvis man skriver, at man som barn har været kineser til fastelavn?

Er man ’transfob’ eller ’TERF’ (trans-exclusionary radical feminist), hvis man protesterer imod, at der i feministiske debatgrupper skal være triggerwarnings – altså eksplicitte advarsler – for emner, der tematiserer biologisk kvindelighed såsom graviditet, amning og menstruation?